Damaturu

Damaturu yanki ne na karamar hukuma kuma babban birnin Jihar Yobe a arewacin Najeriya .  Shi ne shedkwatar Masarautar Damaturu . 
Damaturu babban birni ne kuma shedikwatar gudanarwar mulki na jihar Yobe kuma inda gwamnan ke zaune, kuma ma'aikatu da hukumomin gwamnatin jihar duk suna zaune acan.

Damaturu tana ɗauke da  manyan makarantu uku, Kwalejin fasaha ta gwamnatin tarayya Damaturu, Jami'ar Jihar Yobe da Kwalejin koyon aikin jinya 

 Tarihi 
Damaturu ta samu ne a matsayin gunduma a lokacin da turawan Ingila suka cire ta daga yankin Alagarno . Matakin da Birtaniya ta ɗauka  ya haifar da mamayar daular Borno a shekarar 1902 da sojojin mulkin mallaka karkashin jagorancin Kanal Thomas Morland suka yi.

 Boko Haram 
Damaturu  ta sha fuskantar hare-hare lokaci da yawa na mayakan kungiyar ta'addaci na Boko Haram a yakin da suke yi na kafa shugabanci a yankin arewa maso gabas. 

A watan Nuwamban shekarar 2011, sun kashe sama da mutum 100 a wasu  jerin hare-hare da suka aiwatar.

A watan Disambar 2011, sun aiwatar da hare -haren bama-bamai guda biyu .

A watan Yunin shekarar 2012, mahara 40 sun kutsa gidan yari. Fursunoni 40 ne suka tsere sannan aka kashe mutane takwas.

A watan Yunin shekarar 2013 ne maharan suka kai hari s wata makaranta inda suka kashe mutane goma sha uku da suka hada da dalibai da malamai. 

A watan Oktoba 2013, mayakan masu shigar jami'an tsaro  dauke da dogayen bindigu da kayan yaƙi sun kawo farmaki wani asibiti.

A watan Disambar 2014, mayakan sun sake kai hare-hare. An ji karar harbe-harbe da fashe-fashe, an kuma ce an kona sansanin 'yan sandan kwantar da tarzoma. Haka kuma  an buɗewa jama'a wuta a harin jami’ar jihar Yobe. 

A watan Fabrairun shekarar 2015, wata budurwa 'yar kunar  bakin wake ta kashe mutane goma sha shida a wata tashar yawan mota.

A cikin watan Fabrairun shekarar 2020, an aiwatar da kisan kiyashi a garin Auno da ke kan babbar hanyar Damaturu zuwa Maiduguri (Borno). Maharan sun kashe matafiya 30, sun kona ababen hawa tare da yin ɗibar mutane domin neman kuɗin fansa mutane.   

 Taswira 
Lambar akwatin gidan saƙo  na yankin ita ce 620.  Karamar hukumar tana da faɗin ƙasar km 2,366.  da yawan jama'a da suka kai kimanin 88,014 a ƙidayar da akayi  2006. 

Garin Damaturu yana kan babbar hanya matakin A3 kuma a shekarar 2010 yana da yawan adadin jama'a dayakai 44,268. 

Layin arewa maso gabas daidai latitude da longitude ya ratsa yankin, gami da ma'aunin digiri 12°00'00"N 12°00'00"E a arewa

 Yanayi 
Yanayin damina a Damaturu na da tsanani da matsi da kuma yanayin gajimare, yayin da lokacin rani ba shi da dadi, iska, da wani bangare na yanayin hazo. Matsakaicin yanayin zafin jiki na shekara yana daga 58 zuwa 104 Fahrenheit, tare da 52 da 109 Fahrenheit kasancewar ba kasafai bane.    Mafi girman lokacin ziyarar Damaturu don ayyukan yanayi na yanayi, bisa ga ma'aunin yawon shakatawa, shine daga tsakiyar Disamba zuwa farkon Fabrairu.

.Sunayen wasu sanannu a garin damaturu.

.

 Matsakaicin sauyin yanayi a Damaturu 
Daga 12 ga Maris zuwa 23 ga Mayu, lokacin zafi ne, ana samun  matsakacin yawan zafin rana da ya wuce 100F, yana ɗaukar watanni 2.4. A Damaturu, watan Afrilu shine watan mafi zafi a shekara, inda matsakaicin zafi  akowane rana yana kai kai 104°F kuma kasa da 76°F.

Daga 18 ga Yuli zuwa 26 ga Satumba,  sanyi, wanda ke da matsakaicin zafin rana  ƙasa da digiri 90 ° F, yana ɗaukar watanni 2.3. A Damaturu, watan Janairu shine watan da yafi sanyi a shekara, inda matsakaicin matsakaicin zafin jiki ya kai 58 ° F kuma sama da 90 ° F.

 Gajimare 
A cikin kowace shekara, Damaturu tana samun  sanannen sauyin yanayi a matsakaicin kaso na rufewar gajimare a samaniya.Lokacin washewar samaniya a Damaturu yana  farawa ne daga 6 Nuwamba kuma yana ƙarewa kimanin watanni 4.zuwa  5 ga Maris. Sama tana washewa tarwai ko wani ɓangare da  kashi 61 cikin 100  lokacin watan Janairu, wanda shine lokaci nufi washewa a shekara a Damaturu. Kimanin 5 ga Maris shine lokacin da gajimare yake farawa, kuma yana ɗaukar kimanin watanni 8. yana ƙarewa 6 ga Nuwamba. A Damaturu, watan Mayu shi ne watan da ya fi gajimare a shekara inda ake samun hadari a samaniya da kashi 67% na sararin sama. 

 Manazarta 
Rukuni:Kananan hukumomin jihar Yobe
Rukuni:Shafuka masu fassarorin da ba'a duba ba